Namgate Guest House | Resensies
4.6 uit 5van 17 resensies vir Namgate Guest House
Henk L - Mrt 2020
Heerlik en gerieflike oornagverblyf.
Vriendelike ontvangs en netjiese skoon kamers. Lekker wildswors by die padstal!
By Namgate kom jy as 'n gas en vertrek as familie.
Dit was een van ons lekkerste kuiers in Namibië en sal definitief dit aanbeveel en weer daar gaan bly.
Magda F - Jan 2020
Netjiese, skoon oorslaapplekkie met alles wat jy nodig het. Ons het dadelik tuis gevoel en kon lekker rus na 'n lang dag se reis. Namgate is vir seker vir die natuurliefhebber. Die sonsopkoms was asemrowend. Baie dankie vir die gasvryheid.
Namgate Guest House's terugvoer
Baie dankie vir die positiewe terugvoering. Dis altyd lekker om te ons gaste geniet hulle verblyf en vat iets mooi's, soos die sonsondergang saam terug.
Ek sal julle graag weer wil ontvang.
Nadia L - Nov 2019
Meer bedoel vir families en groepe op vakansie.
Skoon en netjies akkommodasie. Veilig en ideaal vanaf hoofpad geleë. Ongelukkig het self catering eenheid nie wasbak vir skottelgoed ens. in kamer nie maar buite op die stoep. Kamer het binnedeur na binne gehad en mens kon heel aand die gekuier by kroeg hoor. Laatnag het iemand seker as 'n grap aan die deur geklop. Hierdie is meer ideaal vir families of groepe op vakansie. Ons was doodmoeg na 3 weke se besigheidsreise op deur die Weskaap en die geraas van 'n kroeg en laatnag kloppery was nie te wense nie.
Ons is so jammer dat die ander gaste julle gesteur het en onnodige geklop het.
Ons kan maar net namens hulle om verskoning vra.
Julle is welkom om ons weer te besoek.
Gerhard O - Okt 2019
Beste besluit van hele "trip".
Lekkerste plek om te slaap halfpad tussen Kaapstad en Windhoek. Geselskap en kosmaak, dit bly net lekkerder.
Groot akkomodasie met lugversorging. Egter nie geskik vir volledige selfsorg nie. Slegs mikrogolf en ketel. Moes vir 'n yskas vra. Kort 'n bietjie onderhoud. Die aandetes wat aangebied word is uitstekend en teen 'n billike prys. Die ma is die hart van die plek.
Baie dankie vir die positiewe terugvoering TG...dis altyd lekker om te weet waar jy kan verbeter.
Ons volle selfsorg- kamers is op die grondvloer met alle benodighede en buite braaifasiliteite. Vra gerus as julle weet verbykom vir een van hulle...tot weersiens.
Margaret en Marisa
Elizma A - Jul 2019
Ons het ons verblyf so verskriklik geniet. Die kos is fantasties en Margereth en haar familie so vriendelik! Ons sal beslis weer 'n draai maak as ons Namibië besoek!
Baie dankie vir die terugvoering, julle het dit vir ons ook lekker gemaak en sal julle graag weer wil ontvang. Voorspoed en gesondheid vir julle toegewens.
Ongelooflike vriendelike gasheer en gasvrou met uitstekende kos en verblyf.
Margaret en Kobus het ons soos vriende ontvang op hulle gasteplaas. Die gesellige vuur en kuier terwyl ons gebraai het was voorwaar 'n bewys van hierdie mense se gasvryheid en het hulle ons binne 'n paar minute soos ou vriende laat voel. Die vleis en res van die kos vir die aand was uitstekend en ons het saam met hulle tot baie laat in die nag gesit en kuier en gesels. Na twee weke se omswerwinge in die noorde van Namibië het ons weer met die terugkomslag by hulle oorgebly en het hulle ons groep die aand met tradisionele boerekos bederf. Dit was uitstekend en die hoeveelheid beskikbaar was oorgenoeg vir ons klomp honger mense om 'n tweede of party selfs vir 'n derde keer van die wildspastei, gebakte skaapribbetjies, boud, gebraaide aartappels, boontjies, pampoen, gegeurde rys en aan al die slaaie te kon smul tot jy gekreun het. Die kamers is toegerus met goeie matrasse en linne en het ons baie lekker en warm gerus na 'n lang dag se ry. Voldoende warm water en netjiese, skoon toiletgeriewe in jou kamer maak dit ook soveel lekkerder om hier aan te ry en te oornag. Die gasvryheid van die mense wat alles so in oorgawe doen is een van die redes waarom ek sonder om te skroom aanbeveel om hier aan te ry en hierdie twee mense en hulle gasvryheid en omgewing eerstehands te gaan ervaar.
Baie dankie aan die Klint egpaar, julle het ons soos ou vriende laat voel.
Dit was heerlik om julle met die terugkom te ontvang en saam met julle, julle wedervaringe te kon deel.
Baie dankie vir die positiewe terugvoering en sien uit om julle weer te ontvang vir n lekker kuier.
Seenwense ook vir die "onbaatsugtige" liefdeswerk waarmee julle besig is.
Margaret en Kobus
Lp M - Jun 2019
Vriendelike diens, baie lekker kookkos, beste slaghuis.
Baie dankie LP, was lekker om julle te ontvang, sien julle weer!
Baie dankie vir julle gasvryheid, ons het baie lekker gebly.
Baie dankie vir die positiewe terugvoering, julle is altyd weer welkom hier by ons.
Simon B - Mrt 2019
Baie gasvrye mense wat jou dadelik tuis laat voel.
Eersteklas gasvryheid, netjiese plek, goed toegerus en maklik om te kry.
Baie dankie Simon, waardeer jou terugvoering, ons geniet self sulke kuiers.
Jasper M - Mrt 2019
Die eienaars was ongelukkig nie tuis, maar dit was vooraf so gereël met ons. Die werknemers het ons baie vriendelik en professioneel ontvang en tuis laat voel. Die braaiwors en slaai wat voorsien is was heerlik. Sal graag weer daar wil tuisgaan.
Baie dankie Jasper, ek waardeer jou terugvoering. Volgende keer sit ons saam om die braaivleisvuurtjie met 'n Suide-tjoppie.
Vreugdevolle dag vir julle
Veilig, vriendelike ontvangs. Gevoel soos ons familiebesoek op die plaas. Fantastiese vleis teen baie goeie prys ook.
Baie dankie Daniel, die vleiende resensie word baie waardeer. Lekker mense, maak lekker gaste en so word "vreemdes", bekendes. Seenwense vir julle oor hierdie Kerstyd en voorspoedige 2019. Vreugde en vriendelike groete Margaret.
Friedrich G - Sep 2018
Heerlike, gasvrye, hartlike warm veblyf, mense-mense wat ons laat voel het ons hoort daar.
Veilige verblyf naby aan die Karasberge, Ai-Ais en die Visrivier Canyon, asook ander omliggende besienswaardighede in die Suide. Waarvoor so duur vir "elite" verblyf betaal as ons sulke "persoonlike" verblyf en aandag kan geniet asook die menslike gasvryheid van Namibië ons buurland. Geniet die heerlikste maaltye van alles en nog wat, te kies en te keur en moenie vergeet van die heerlike vleis by die Padstal-winkel, "Don't panic it's organic". Mense julle weet nie wat julle mis nie, sowaar. Doen so voort Margareth en Kobus!
Ons waardeer dit vreeslik.
Was so lekker om julle hier by ons te hê.
Baie gesellige verblyf.
Dit was regtig 'n plesier om vir die eienaars te ontmoet. Hulle het ons regtig tuis laat voel en sommer saam met ons gekuier die aand. Al die selfhelpgeriewe is beskikbaar asook ekstra drankies wat teen 'n lae koste beskikbaar is.
Baie dankie Ignes.
Gerrit D - Aug 2018
Namibiese gasvryheid op sy beste.
Margaret is 'n uitstekende gasvrou en het die lekkerste ete vir ons voorberei. Die kamers is op die boonste verdieping met mooi uitsigte oor die plaas landskap. Die gemeenskaplike leef area is ruim en gesellig wanneer daar vuur gemaak word in die braai/kaggel. Daar is 'n kroegie/yskas met selfhelp drinkgoed beskikbaar teen 'n billike prys.
Gerrit, baie dankie vir julle kompliment. Dit bly 'n voorreg om sulke gaste soos julle te ontvang.
Niel M - Jul 2018
Baie aangename mense en ons sal weer daar tuisgaan.
Hartlike mense. Baie lekker saam met hulle gekuier. Die kos was baie lekker. Kamers skoon en netjies. Hoog aanbeveel.
Baie dankie Niel. Bly julle het lekker gekuier en is altyd welkom.
https://travelground.imgix.net/AAEAAQAAAAAAAAAAAAAAYeE2kSpx28yQb4Yfqbr0vbCy2vnrutf6K0LwORk9pq1EpO94R4?w=1440&h=960&fit=crop&auto=format Vanaf R800 per nag (vir 2 persone) 17 5 1 5 B1 Grunau 0000 Karas 086 999 0018 14:00-21:00 10:00 -27.759917 18.344217